#### **Møtereferat Grasmyr FAU**

|  |  |  |
| --- | --- | --- |
| Tilstede | : | 8A Torhild Espeland, 8B Benedicte Børge-Ask, 8C Stine Dyveke Grindal, 9A Lars Trøen, 9C Marianne Bergius, 10A Thomas Lundemo, 10B Karianne Barstad, 10C Anne Kathrine V. Rogn, rektor Kenneth Broch Johnsen |
| **Fraværende** | : | 9B Terje Berg |
| **Tid og sted** | : | 07.01.18 Grasmyr ungdomsskole, personalrommet 18:00-19:30 |
| **Referent** | : | Benedicte Børge-Ask |

| **Nr** | **Sak** | **Ansvarlig** | **Dato** |
| --- | --- | --- | --- |
| **19/01** | **Godkjenning av møteinnkalling**  Møteinnkallingen godkjennes. |  |  |
| **19/02** | **Godkjenning av referat fra forrige møte**  Referatet godkjennes. |  |  |
| **19/03** | **Ball 2018/2019**  Rekord i antall påmeldte – 160 personer per 7. januar. Krever minst like mange vakter som i fjor, men vi mangler per nå ca. 10 vakter. Skolen/ballkomiteen sender ut en melding om dette 8. januar.  Det vil serveres pizza, og hver klasse vil bli bedt om å bidra med en brownie langpanne til dessert.  Det går rykter om at noen elever vil bruke alkohol før/under/etter ballet, og FAU medlemmene vil oppfordre foreldre i sine foreldregrupper til å være oppmerksomme på dette. | Hver klassekontakt/FAU repr. |  |
| **19/04** | **Rektors orientering**  Elevundersøkelsen – viser lite endring fra i fjor, generelt god trivsel og lite mobbing, men noen tilfeller er det. Rundt 15 meldinger etter §9a siste tre måneder av 2018 – 50% ender i tiltaksplaner etter at skolen har undersøkt saken.  Regnskap 2018 viser et overskudd på kr. 154 (!) på et budsjett på i overkant av 16 mill.  Mobilfri pause – dette tiltaket er diskutert i klassene og personalgruppen, og man er tilfreds med dagens situasjon. Det tilbys en rekke aktiviteter, og mange elever benytter seg av disse. Pausen blir brukt mer ute, og fokuset er positivt. Skolen «håndhever» ikke mobilforbudet, men oppfordrer til å legge mobilen vekk. Det stilles spørsmål fra flere FAU medlemmer om ikke ordningen bør utvides til å gjelde hele skoledagen. Diskusjonen i FAU viser at det er en stor interesse for å ta opp igjen denne saken – settes opp som eget tema på neste møte. | Benedicte | 20/2-19 |
| **19/05** | **Tilbud fra ekstern foredragsholder**  FAU medlemmene opplever tilbudet som svært relevant og interessant. Rektor støtter også dette, og begge parter vil vurdere å få til et foreldremøte våren 2019. FAU leder innhenter referanser og pris. | Benedicte | 20/2-19 |
| **19/06** | **Felles inspeksjonsrutine – høring**  FAU støtter felles inspeksjonsrutine, innholdet er bra og positivt. Vi vil skrive et kort høringssvar med noen få tekstlige presiseringer.  FAU ber rektor legge frem lokal inspeksjonsrutine, og at denne fra høsten 2019 inngår i informasjonspakken alle elever/foresatte får ved skolestart. | Benedicte | 10/1-19 |
| **19/07** | **Eventuelt**  Alkohol, rusmidler, tobakk – bruk blant elever ved Grasmyr?  Politi og ungdata undersøkelse rapporterer om noe økt bruk av alkohol blant elever på Stathelle. Det virker som om det fremdeles er begrenset med røyk, mens noen flere bruker snus. Det er også enkelte grupper elever som trekkes mot miljøer utenfor Bamble, hvor dette er en større utfordring  FAU oppfordrer foreldregruppene til å diskutere dette temaet på klassevise foreldremøter. I tillegg vil vi oppfordre foreldre til å dele informasjon om fester, miljøer, bruk osv. innad i foreldregruppene, slik at man enklere kan følge med og være oppmerksom på uønskede hendelser. |  |  |

Neste møte: 04.03.19 kl. 18:00-19.30